CAT Exam 2019: कैट परीक्षा के लिए रजिस्ट्रेशन शुरू, इन आसान स्टेप्स से करें अप्लाई  
कैट परीक्षा के लिए रजिस्ट्रेशन शुरू हो गया है.
स्टूडेंट्स वेबसाइट iimcat.ac.in पर जाकर रजिस्ट्रेशन कर सकते हैं.
रजिस्ट्रेशन करने की आखिरी तारीख 18 सितंबर 2019 है.
कैट 2019 परीक्षा के लिए जनरल और ओबीसी कैटेगरी के उम्मीदवारों को 1900 रुपये रजिस्ट्रेशन फीस जमा करनी होगी. वहीं SC, ST और PwD कैटेगरी के उम्मीदवारों को 950 रुपये रजिस्ट्रेशन फीस देनी होगी. रजिस्ट्रेशन फीस का भुगतान ऑनलाइन माध्यम से किया जा सकता है. जिसमें क्रेडिट कार्ड, डेबिट कार्ड और नेट बैंकिंग शामिल होंगे. 
 
- इच्छुक स्टूडेंट्स सबसे पहले आईआईएम कैट की ऑफिशियल वेबसाइट iimcat.ac.in पर जाएं.
- वेबसाइट पर दिए गए New Candidate Registration के लिंक पर क्लिक करें.
-  अब अपन नाम, जन्मतिथि, ईमेल, देश और मोबाइल नंबर सबमिट करें. (सबमिट करने के बाद आपके मोबाइल पर यूजर आईडी और पासवर्ड आ जाएगा.)
- अब Registered Candidate Login पर क्लिक करें.
- अपना यूजर आईडी और पासवर्ड सबमिट कर लॉग इन करें.
- अब अपना नाम, पिता का नाम, माता का नाम, जन्मतिथि, पता और मांगी गई अन्य जानकारी सबमिट करें.
- मांगे गए डॉक्यूमेंट्स अपलोड करें.
- सभी डिटेल्स सबमिट करने के बाद रजिस्ट्रेशन फीस जमा करें.
- आखिरी में अपने रजिस्ट्रेशन का प्रिंट ले लें.